text: Antallet af medarbejdere i Esbjerg kommune er steget med 315 det seneste år
  03 september 2010 kl. 12.35
  Det skyldes, at kommunen har forbedret sit service-niveau - og regeringen har bedt kommunerne om at oprette flere skånejob. Og det har Esbjerg gjort.
  171 nye medarbejdere er således placeret i kategorien skånejob, fleksjob, puljejob eller servicejob.
  - Vi har fulgt regeringens gentagne opfordringer om at udvise social ansvarlighed, siger Johnny Søtrup, der er borgmester i Esbjerg Kommune.
  Ud over de nye stillinger har kommunen også etableret Esehuset, som er målrettet ældre med svær demens og psykisk sygdom.
  